Пайнер
„Пайнер“ ООД е музикална компания в Димитровград, България.

Занимава се предимно с продуциране и издаване на попфолк музика. Основана е през 1990 г. от инж. Митко Димитров, по-известен като Митко Пайнера. Производствената база и централният офис на „Пайнер“ ООД се намират в Димитровград.

История 
Първоначално фирмата се занимава с производството на аудио и видеокасети за българския пазар и за износ в чужбина. Постепенно започва да се разраства и през 1993 г. създава собствено звукозаписно студио, а през 1995 г. и видео студио.

На 13 ноември 2001 г. компанията стартира и собствена телевизия – сателитният музикален канал „Планета“. На 6 май 2007 г. в ефира се появява и фолклорният канал „Планета Фолк“. На 24 май 2010 г. тръгва и „Планета HD“ – първата HD телевизия в България.

„Пайнер“ разполага със собствени музикални магазини в девет български града, а от края на 2004 г. и с дискотеки – „Планета Пайнер Клуб“ във Варна, Хасково, Димитровград, Русе, Благоевград, Несебър, Търговище, Пловдив, Стара Загора, Пазарджик, Плевен, Шумен, Бургас и две в София. През 2008 г. в Димитровград е открит „Комплекс Планета Пайнер“.

На 13 ноември 2012 г. стартира и едноименното радио „Пайнер“.

На 17 септември 2020 г. телевизионният канал „Планета 4К“.

Национално турне на „Планета ТВ“ 
През 2004 г. компанията организира „Планета Прима“ – концертно турне, което преминава през 15 български града.

Турнето се превръща в традиция и през следващите години (2005 – 2010) се организира всяко лято, като всяко издание търпи промени в състава на участниците и градовете в него. През периода 2011 – 2013 концерти не се състоят, а през 2014 г. отново е организирана обиколка из страната.

Годишни награди 
В началото на всяка година компанията организира музикални награди, които традиционно раздава на сборни концерти. Първото издание на „Годишните награди на телевизия Планета“ е в началото на 2003 г. Ежегодно има промени в категориите, в които се раздават статуетките, но има няколко основни, които се връчват на всяка церемония – Певица на годината, Певец на годината, Видеоклип на годината, Песен на годината, Албум на годината, Дует на годината. Тези категории се считат и за най-престижните. През 2017 г. за първи път не се провежда церемония.

Концерти 
От 2001 до 2019 г. през ноември или декември се отбелязва годишнината от създаването на ТВ „Планета“ със сборен концерт в София и Пловдив. Рождените дни на медията включват изпълнения на песните за изминалата година, както и някои по-стари хитове. Освен основните концерти на телевизия „Планета“, Пайнер провежда и други концерти с марката на компанията.

 На 8 юни 2000 г. Пайнер отбеляза своя първи юбилей с концерт в Пловдив.
 На 8 ноември и 6 декември 2000 г. Пайнер организира два концерта в НДК – С хитовете на есен 2000 и Коледен концерт.
 На 10 юни 2002 г. Пайнер организира благотворителен концерт в НДК в полза на семейства на полицаи, загинали при изпълнение на служебния им дълг.
 На 30 октомври 2002 г. се провежда първото денс парти в „Панаирна палата №2“ в Пловдив.
 На 20 април 2004 г. в „Панаирна палата №10“ в Пловдив се организира за първи път пролетно парти.
 На 7 септември 2006 г. на стадион Локомотив в София се организира концертът „Планета Мура Мега“, като това е първият концерт на Пайнер организиран на открит стадион.
 На 19 декември 2006 г. в НДК се проведе и първият фолклорен концерт на фирмата.
 На 13 май 2007 г. на пл. „Александър I Батенберг“ в София се проведе първият фолклорен концерт на открито по случай старта на Планета Фолк.
 На 25 май 2007 г. в НДК се организира концерта „Добра среща приятели“ (от името по едноименната песен на Ивана), където е връчена наградата от 100 000 лв. в състезанието за обект, най-добре представил соковете „Дерби“.
 На 9 юни 2010 г. се отпразнуват 20 години от създаването на фирмата в София пред храм-паметник „Св. Александър Невски“ и старта на телевизия „Планета HD“.
 На 25 юни 2012 г. се отпразнуват 2 години от старта на „Планета HD“ пред пл. „Княз Александър I Батенберг“.
 На 11 юни 2015 г. с фолклорен концерт в Летния театър в Стара Загора са отбелязани 25 години Пайнер.

Музикални телевизионни програми 
Освен концерти музикална компания „Пайнер“ организира и редица музикални телевизиони програми снимани в заведение, дискотека или комплекс „Приказките“ в Харманли.

Фестивал „Тракия фолк“ 
През 1994 г. „Пайнер“ организира фестивал за нова авторска песен на фолклорна основа „Тракия фолк“ в Димитровград. През 1995 г. в Хасково, като в задължителен раздел на фестивала е установен и попфолкът. След няколко годишно прекъсване през 1999 г. в Стара Загора фестивалът се състои отново, но този път е обявен като Национален конкурс за изпълнители и песни от съвременния български фолк. Следващите издания на фестивала се състоят през 2000 г. отново в Стара Загора и през 2003 г. в Пловдив.

Под-лейбъли и партньорства 
В периода от 2002 до 2008 г. дистрибутират под-лейбъла на продуцент-композитора Тодор Димитров -Токича, наричащ се Pro Music. От 2017 г. дистрибутират под-лейбъла на продуцент-композитора Николай Пашев, първоначално познат като Diamond Beats Production и впоследствие съкратен на Diamond Pro през 2022 г. когато стартират свой YouTube канал. През 2019 г. стават медийни и събитийни партньори на лейбъла на изпълнителя и продуцент-композитор Галин с наименованието Alpha Music. През 2022 г. започват дистрибуция на лейбъла на изпълнителката Емануела, известен като Ra Music.

Изпълнители

Попфолк изпълнители

Чуждестранни изпълнители (Балкански фолк) 
 Йоргос Ясемис  
 Сотос Карабелас

Поп и рап изпълнители 
 Веселин Маринов
 Дамян Попов

Фолклорни изпълнители

Оркестри, дуети и групи 
 Трио Сопрано

Фолклорни оркестри, дуети и групи

Бивши изпълнители

Чуждестранни изпълнители, напуснали Пайнер 
 Ави Бенеди – в Пайнер от 2014 до 2022
 Анди – в Пайнер от 2001 до 2002
 Бобан Здравкович – в Пайнер от 2002 до 2018
 Елена Велевска – в Пайнер от 2016 до 2018 
 Рашид Ал Рашид – в Пайнер само през 2004 
 Симос Салиас – в Пайнер от 2016 до 2017 
 Сакис Кукос – в Пайнер от 2002 до 2020

Поп, рап, оперни и шлагерни  изпълнители, напуснали Пайнер

Оркестри, дуети и групи, напуснали Пайнер

Фолклорни изпълнители, оркестри, дуети и групи​, напуснали Пайнер 
 Айшенур – в Пайнер от 2014 до 2021
 Веселин Джигов - в Пайнер от 2000 до 2002†
 Илка Александрова – в Пайнер от 2003 до 2005
 Конушенски народен оркестър – в Пайнер от 1999 до 2002
 Недялка Керанова – в Пайнер само през 1994
 Любка Рондова – в Пайнер само през 1994
 Николай Славеев – в Пайнер от 1998 до 2019
 Пенка Павлова – в Пайнер само през 1995
 Тодор Кожухаров – в Пайнер от 1999 до 2004
 Томика – в Пайнер от 2014 до 2018
 Трио Извор – в Пайнер само през 1994
 Хари бенд – в Пайнер от 2014 до 2020
 Христо Косашки – в Пайнер от 2008 до 2019
 Южни ритми – в Пайнер от 1999 до 2004
 Юри Крумов – в Пайнер от 2004 до 2014

Външни препратки 
 Официален сайт на „Пайнер“
 История на компанията 
 За „Тракия Фест“ 

Звукозаписни компании в България
Икономика на Димитровград
Музика в Димитровград
Попфолк звукозаписни компании
Основани в България през 1990 година